kardosdrur/scandi-wiki huggingface dataset:
Jacky Ickx

Jacques Bernard "Jacky" Ickx (født 1. januar 1945) er en belgisk racerkører, der bl.a. har vundet 24-timers racerløbet i Le Mans 6 gange. Dermed er han den deltager i historien der har vundet næstflest gange, kun slået af danske Tom Kristensen.

Jacky Ickx har også kørt Formel 1, hvor han debuterede i Tysklands Grand Prix i 1966. Han kørte sine første formel 1 VM-grandprixer i en formel 2-bil, men var alligevel hurtigere end mange af de langt stærkere formel 1-biler. Jacky Ickx kørte formel 1 for Scuderia Ferrari i 1968, samt 1970-1973, og er dermed en af de meget få kørere, der er vendt tilbage til Ferrari. Ickx opnåede sit bedste resultat indefor formel 1, da han blev nummer 2 ved VM i 1970.

Eksterne henvisninger 

 

Formel 1-kørere fra Belgien
Motorsportsfolk fra Belgien
Mandatområde

Mandat eller mandatområde refererer til et geografisk afgrænset område, etableret efter reglerne i artikel 22 i Folkeforbundets traktat af 28. juni 1919. Alle territorier, der blev udlagt som mandatområde, havde før Første verdenskrig været underlagt stater, der var på taberside efter Første verdenskrig, primært Tyskland og Tyrkiet (Det osmanniske Rige). 

Mandatet tillagdes en stat, kaldet mandatar, der påtog sig visse forpligtelser i forhold til mandatet. Mandatarernes opgaver fastlagdes efter individuelt forhandlede retningslinjer. Trods hensigten om det modsatte blev mandatarerne ofte de facto set som nye kolonimagter.

De vigtigste mandatarer var Storbritannien og Frankrig.

Mandatområder 

Neden for en oversigt over mandatområder og deres forvaltere:
 Cameroun (Britisk Cameroun, Fransk Cameroun)
 Carolinerne (Japan)
 Palæstina (Storbritannien)
 Irak (Storbritannien)
 Transjordan (Storbritannien)
 Mandatområdet i Libanon (Frankrig)
 Palau (Japan)
 Papua Ny Guinea (Australien)
 Samoa (New Zealand)
 Syrien (Frankrig)
 Togoland (Frankrig)
 Tysk Sydvestafrika (Sydafrika)
 Tanganyikaterritoriet (Tysk Sydøstafrika),  (Storbritannien)

Historie
Kolonialisme
Euro NCAP

Euro NCAP (European New Car Assessment Program) er et europæisk institut, der kollisionstester nye biler.

Euro NCAP er etableret i 1997 og støttes af nogle europæiske regeringer, af EU-Kommissionen og af motor- og forbrugerorganisationer i alle EU-lande.

Bilerne udsættes for forskellige prøver, blandt andet frontal- og sidekollisioner med attrapper (dukker- crashtestdummies) fastspændt i bilernes sæder. Der anvendes ikke dukker, der påkøres, ej heller i fodgængertesten. Figurer formet som barne- og voksenhoveder og med en lignende vægt slynges mod bilens motorhjelm og forreste nederste kant af bilens frontrude. Høje cylindre forestiller ben. Derved bliver det mere præcist gang for gang at måle, hvad der sker ved påkørslen end hvis det var dukker, man anvendte.

På grundlag af de foretagne tests gives en stjernemærkning for bilens kollisionssikkerhed, men siden 2009 er også barnesikkerhed, fodgængersikkerhed og aktiv sikkerhed indgået i den samlede stjernevurdering.

Der kan gives op til fem stjerner. Den første bil, som indhentede denne topkarakter, var Renault Laguna II i testfase 9, 2001.

Der er laboratorier i flere europæiske lande, der er certificeret til at foretager disse tests.

Noter

Eksterne henvisninger 

 Euro NCAP's officielle hjemmeside  
 Euro NCAP-testen forklaret på dansk  

Bilsikkerhed
Etableret i 1997
Deutsches Haus

Deutsches Haus eller Det tyske Hus er en kongresbygning i Flensborg, Tyskland, med plads til 1.500 deltagere. 

Bygningen blev indviet i 1930 som Tysklands tak til flensborgernes trofasthed over for det tyske ved folkeafstemningen i 1920. 

Det tyske hus byder på koncerter af både Slesvig-Holstensk og Sønderjyllands Symfoniorkester.

Se også 
 Flensborg Kortfilmdage

Referencer

Eksterne henvisninger
 Biografen i Det tyske Hus 
 Flensborg Kortfilmdage 

Bygninger, konstruktioner og anlæg i Flensborg
Livjatan (havuhyre)

Livjatan (hebraisk: לויתן; latin: Leviathan) er et kæmpemæsigt havuhyre.

Livjatan omtales i Bibelen som det uhyre, Gud i urtiden besejrede. Denne kamp mellem Gud og Livjatan omtales blandt andet i Salmernes Bog 74:14: Du knuste Livjatans hoveder og gav dem som føde til havets fisk. Også i Jobs Bog 40:25 – 41:26 findes kampmotivet, hvor Jahve spørger Job, om denne kunne kæmpe på samme måde som Jahve mod Livjatan.

Dette kampmotiv findes også i andre myter uden for Bibelen, blandt andet i Ba'alsmyten fra Ugarit, hvor Ba'al dræber Livjatan. Generelt er det dog nedtonet i Det Gamle Testamente for i stedet at betone Guds uindskrænkede magt. I Salme 104:26 er Livjatan et havuhyre, som har havet til legeplads. "Der sejler skibene, der er Livjatan, som du skabte til at lege i det".

Myten om Livjatan er også blevet brugt i mange forskellige film og bøger, som for eksempel i filmen Atlantis fra 2001, hvor den bliver brugt som en slags "vagthund" for at beskytte indgangen til den forsvundne by Atlantis.

Det Gamle Testamente
Marianne Fredriksson

Marianne Fredriksson (28. marts 1927 i Göteborg – 11. februar 2007 i Österskär udenfor Stockholm) var en kendt svensk forfatter og journalist. 

Fredrikssons i alt 14 romaner, deriblant verdenssuccesen Anna, Hanna och Johanna (1994), er oversat til 47 sprog.

Bibliografi 
 1975 – Kärlek, jämlikhet, äktenskap?: om pojkar, flickor, kärlek, parbildning, könsroller (med Britta Hansson) (Kærlighed, lighed, ægteskab?: om drenge, piger, kærlighed, pardannelse, kønsroller 1976)
 1980 – Evas bok (Evas bog 1991)
 1981 – Kains bok (Kains bog 1999)
 1983 – Noreas saga (Noreas saga 2000)
 1985 – Simon och ekarna (Huset ved kysten 1991)
 1988 – Den som vandrar om natten (Den som vandrer om natten 1993)
 1989 – Gåtan
 1990 – Syndafloden (Syndfloden 1994)
 1992 – Blindgång (Blindgang 1998)
 1993 – På akacians villkor. Att bygga och bo i samklang med naturen (med Bengt Warne)
 1993 – Om kvinnor vore kloka skulle världen stanna (artikler)
 1994 – Anna, Hanna och Johanna (Anna, Hanna og Johanna 1995)
 1997 – Enligt Maria Magdalena (Ifølge Maria Magdalene 1999)
 1999 – Flyttfåglar (Trækfugle 2000)
 2001 – Älskade barn (Elskede barn 2002)
 2004 – Skilda verkligheter (Forskellige virkeligheder 2005)
 2006 – Ondskans leende

Journalister fra Sverige
Faglitterære forfattere fra Sverige
Romanforfattere fra Sverige
Personer fra Göteborg
Svensksprogede forfattere fra Sverige
Ant

ANT eller Ant, akronymet og navnet henviser til forskellige artikler:

 Ant (computerprogram) – Apache Ant, computerprogram til styring af javaprogrammer
 ANT (trådløst datanet) – propietær trådløst datanet-protokol
 Ant War – computerspil på nettet
 Ant Bully – digitalt action- og eventyrspil
 Ant (producer) – musikproducer Anthony Davis
Aalborg Chang

Aalborg Chang (eller Idrætsklubben Chang Aalborg) blev stiftet i 1912 af tre 13-14 årige drenge under navnet Karl Emils Klub (efter en af stifterne). Fra begyndelsen tilbød klubben fodbold og cricket. Senere oprettedes en tennisafdeling.
For få år siden skilte cricketafdelingen sig ud og oprettede sin egen klub, Aalborg Chang Cricketklub.

I 2001 etableredes en professionel fodboldafdeling med navnet FC Nordjylland. Hovedsponsor var den tidligere professionelle fodboldspiller Ole Bach Jensen, som efter få år trak sit tilsagn om økonomisk støtte tilbage, hvorefter den professionelle afdeling gik konkurs. Alle klubbens hold under DBU og JBU blev degraderet til serie 6.

Klubbens bedste hold har spillet i følgende rækker i følgende år:
 1986 3. division vest
 1994 2. division
 1997 2. division vest (vandt divisionen)
 1997-1998 1 division (sluttede til nedrykning)
 2000-2001 2. division
 2001-2002 2. division (som den professionelle klub F. C. Nordjylland)
 2003-2004 1. division (som den professionelle klub F. C. Nordjylland)

Klubben blev landskendt i 1955, da fodboldholdet præsterede at spille sig i finalen i den nyindstiftede Landspokalturnering. Modstanderen i finalen var AGF, som vandt 4-0.
Holdet deltog i kampen om oprykning til 2. division, og da det mislykkedes, var finalepladsen i pokalturneringen en fuldgyldig kompensation herfor, om end spillerne ikke modtog nogen erindring (fx sølvmedalje).

Aalborg Changs formand Klaus Bentzen.

Kendte spillere 

 Jes Høgh
 Bo Nielsen, årets profil i 2. division Vest 1997
 Per Krøldrup
 Thomas Bælum

Trænere 
 19XX-1994: Lynge Jakobsen
 1994-1997: Søren Kusk
 1998-2000: Per Westergaard
 2000-2001: Ole Nielsen
 2002-2004: Flemming Nielsen
 2004: Troels Gaardboe
 2004-2006: Lars Ubbesen
 2006-2007: René Tengstedt & Jari Pedersen
 2007-2008: René Tengstedt
 2009-? : Karsten Møller
 2014 -? : Torben Andersen & Mads Pedersen
 2015: Claus Gajhede
 2016: Jesper Hjort og Terkel Christensen
 2017-2020: Allan Christensen og Terkel Christensen
 2020- Steffen Agerbo

Referencer 

 
Etableret i 1912
Fodboldklubber i Danmarksturneringen
Flemming Iversen

Flemming Iversen (født 30. november 1951, død juli 2021) var en dansk fodboldspiller.

Flemming Iversen spillede på førsteholdet i Esbjerg fB gennem 1970'erne og og 80'erne, hvor han nåede at spille hele 363 kampe. Han scorede i alt 119 mål for klubben, hvilket gør ham til den fjerdemest scorende gennem tiden.

Kilde 
 Profil på efbhistorik

Referencer 
 

Fodboldspillere fra Danmark
Fodboldspillere fra Esbjerg fB
Livjatan

Livjatan eller Leviathan henviser til forskellige artikler:

 Livjatan (havuhyre), et uhyre, der beskrives i Bibelen.
 Leviathan (Hobbes), en bog af Thomas Hobbes.
 Leviathan (punkband), et amerikansk punkband fra New York City.
 Leviathan (black metal-band), et amerikansk black metal-band fra San Fransisco.
 Leviathan (power metal-band), et amerikansk power/progressiv metal-band fra Colorado.
 Leviathan (roman), en roman af Paul Auster.
 Leviathan (album), et album fra det amerikanske metalband Mastodon.
 Leviathan (ep), en ep fra det skotske metalband Alestorm.
 Leviathan, en single fra det danske band Volbeat
 Livjatan (film fra 2014), en russisk spillefilm fra 2014 af Andrej Zvjagintsev
Jørgen Iversen

Jørgen Iver Holm Iversen (1. maj 1918 på Christianshavn - 31. december 1993 i Vanløse) var en dansk landsholdsspiller i fodbold.

Jørgen Iversen startede som seniorspiller i Esbjerg fB, hvor han i alt spillede 56 førsteholdskampe. Han debuterede i 1937 på det danske A-landshold og spillede 5 landskampe og scorede et enkelt mål.

Efter EfB skiftede han til KB, hvor han spillede 172 kampe.

Fodboldspillere fra Danmark
Fodboldspillere fra Esbjerg fB
Personer fra København
Kløcker

(de) Kløcker/von Klöcker er en nulevende dansk lavadelsslægt, der stammer fra den tysk-romerske adel.

Familien Klöcker blev optaget i den tyske adel af kejser Rudolph II, idet brødrene Philipp Jacob og Carl Klockher, som stammede fra en patricierfamilie i Görlitz, erholdt et adelsbrev 12. juli 1586 af den tyske kejser. Dens adel blev fornyet 16. august 1757 af kejser Frans I.

Etatsråd Herman Lengerken (de) Kløcker (1706-1765) til Gjeddesdal, borgmester i København, og hans da afdøde broder Johannes (de) Kløckers børn blev 31. marts 1760 optaget i den danske adelsstand. De var sønner af handelsmanden Abraham Kløcker (1673-1730), hvis moder Helvig eller Hedewig Kløcker (1641-1718) var af slægten.

Herman Lengerken de Kløcker blev gift: 1. gang med Mette Christine Wriesberg (død 1757), 2. gang med Caroline von Hoppe (10. januar 1732 – 21. januar 1819). 2 døtre: a) Elisabeth Christiane (1734 – 21. oktober 1761), gift 1753 med gehejmestatsminister Henrik Stampe; børn: Marie Elisabeth (1765-1804), gift 1790 med kommandør Henrik de Güntelberg (1740-1817). Med hans eneste søn, Frederik Adam, født 1762, der levede på Bornholm, uddøde 16. april 1821 denne linje på mandssiden.

Johannes de Kløcker havde 4 sønner. Den ældste, Abraham de Kløcker, født 2. september 1739, gik i russisk tjeneste. Den anden, Jacob de Kløcker, født 1742, blev dansk søofficer; hans søn, Christoph Herman de Kløcker, født 1781, var sømand og boede i Rønne; hans søn, Jacob Nicolai de Kløcker, født 1805, var skolelærer i Rønne, men har kun efterladt døtre. Den tredje søn, Niels Nicolai de Kløcker (1751-1821) til Eskildsmark, justitsråd og herredsfoged, gift med Caroline Bruyn, havde en søn, Christian Carl de Kløcker, født 1794, og 3 døtre: Elisabeth de Kløcker, født 1791, gift med kammerherre, landråd Frederik von Ahlefeldt, overretsdirektør i Slesvig; Georgine de Kløcker, født 1793, gift med konsul Ackermann i Kiel; Frederikke de Kløcker, født 1797, gift med kammerherre Ahlefeldt til Saxtorff. Den fjerde søn, Hans Holst de Kløcker (1754-1820) var byfoged i Frederikshald og justits­råd, gift 1781 med Anne Sophie Amalia Koefoed-Ancher. Sønner:
 Peter Koefoed Marinus de Kløcker (30. maj 1782 – 1821), byfoged i Aalborg, kancelliråd, gift 1811 med Johanne Severine Ranøe, født 1783. Børn: Amalie Elisabeth Antoinette de Kløcker (1813-1875), gift med Johannes Galskjøtt, præst i Fredericia; Olivie Marie Vilhelmine de Kløcker, født 1816, i Vallø Stift; Hans Ranøe de Kløcker (1818-1884), oberst, chef for 39. bataillon, R. af D., gift, afkom.
 Johannes Nicolai de Kløcker (1788-), overkrigskommissær, toldinspek­­­tør i Arendal, gift med Johanne Munk, født 1800; afkom, der blomstrer i Norge.
 Andreas Abraham de Kløcker (1794-) til Hovgen, gift med Maria Olsen, født 1788. Afkom.

Referencer

Kilder 
 Klöcker i Dansk Adelskalender (1878)

Adelsslægter fra Tyskland
Adelsslægter fra Danmark
Ringkøbing Fjord

Ringkøbing Fjord er en lavvandet fjord, en brakvandsfjord, i Vestjylland, som skærmes af fra Vesterhavet af den lange tange Holmsland Klit. Med et areal på næsten 300 km² er det den største af de vestjyske fjorde. Kun ved Hvide Sande Kanal midt på tangen findes en sluse, hvor der er adgang til havet mod vest. Fjorden er ca. 30 km lang og 2-5 m dyb. I det sydvestlige hjørne ligger fuglereservatet Tipperne og i det nordøstlige fjordbyen Ringkøbing. Ringkøbing Fjord har tidligere været ramt af iltsvind, men i dag findes der både planteliv og en fiskebestand i vandet.

Ringkøbing Fjord har oprindeligt været en havbugt, hvor der efterhånden er vokset to sandtanger ud med en bred gennemstrømning, der har flyttet sig flere gange gennem tiden.  I midten af 1600-tallet lå den omkring Sønder Havrvig og nord for Tipperhalvøen, men rykkede sydpå efterhånden som tangen fik tilført sand nordfra. I slutningen af 1700-tallet lå den omkring Nymindegab og 1845 nåede den så langt mod syd som udfor Hovstrup i det daværende Lønne Sogn. Vandet er flere gange brudt igennem klitterne, og gamle udløb sandede til, hvilket vanskeliggjorde forholdene for fiskerne i området. Derfor gravede man i 1891 en kanal syd for Nymindegab, som i 1910 blev erstattet af én i Hvide Sande. Dette førte ved en stormflod i 1911 til, at der dannedes en åbning på 230 meter, og der opstod store oversvømmelser  i fjordegnene. Dette medvirkede til en genåbning i 1915 af passagen i den sydlige ende af fjorden og en lukning af passagen ved Hvide Sande, der først blev åbnet igen med etableringen af sluseanlægget i 1931 .

Ramsarområde nummer 2 
Det meste af Ringkøbing Fjord er udpeget til Danmarks andet Ramsarområde, et internationalt beskyttet vådområde (naturreservat). Tipperne og Værneengene er kernen i dette fugleskyttelsesomåde. 

Den nordvestlige del af fjorden (nord for linjen Ringkøbing-Hvide Sande) er dog udenfor det beskyttede område. Til gengæld strækker det beskyttede område sig med syd i retning af Filsø, der er Ramsarområde nummer 1.

Se også
Natura 2000-område nr. 69 Ringkøbing Fjord og Nymindestrømmen

Litteratur 
 Danmark Nu, af Erik Johannesen
 Om Forandringer I Ringkøbing Fjords Fauna, af A. C. Johansen, Bianco Lunos bogtrykkeri, 1913
 Geologisk fører over Holmsland og dens klit, af S.A. Andersen, Populærvidenskabeligt Forlag, 1963 (udgivet af Historisk Samfund for Ringkøbing Amt)

Referencer

Kilder 
 Ringkøbing Fjord Turisme 
 Danmark Nu, af Erik Johannesen
 Om Forandringer I Ringkøbing Fjords Fauna, af A. C. Johansen, Bianco Lunos bogtrykkeri, 1913

Eksterne henvisninger 

Ringkøbing Fjord Turisme 

Fjorde i Danmark
Fredede arealer i Danmark
Ramsarområder i Danmark
Carl Bertelsen

Carl Andreas Clausen Bertelsen (født 15. november 1937 i Haderslev, død 11. juni 2019) var en dansk landsholdsspiller i fodbold. Han var en målfarlig centerforward.

Carl Bertelsen spillede i Haderslev, inden han i 1962 skiftede til Esbjerg fB. I sine to sæsoner i EfB var han med til at vinde DM-guld i 1962 og 1963 samt pokalmesterskabet i 1964. I sin tid i klubben spillede han 86 kampe og scorede 51 mål, og han blev udpeget som årets pokalfighter i pokalfinalen 1964.

Efter ni kampe for EfB blev Carl Bertelsen udtaget til det danske A-landshold, hvor han i alt spillede 20 kampe og scorede 9 mål. Han var blandt andet med til Nations Cup (svarede til det nuværende EM) i 1964, hvor han scorede Danmarks eneste mål, som faldt i bronzekampen mod ; der deltog blot fire hold ved turneringen, og Danmark sluttede sidst. Han var også med på det udvalgte nordiske hold, der mødte resten af Europa i en kamp ved DBU's 75 års jubilæum. Da han blev professionel, blev han ikke længere udtaget til landsholdet i en periode, hvor det kun bestod af amatørspillere.

Han spillede senere for Morton FC, Dundee FC og Kilmarnock FC, inden han vendte hjem og spillede sine sidste som amatør i OB. Desuden efterfulgte en trænerkarriere i Skt. Klemens IF (spillende træner), i Middelfart Boldklub samt i Svendborg Boldklub. og Boldklubben Marienlyst. 

I sit civile liv var Bertelsen uddannet folkeskolelærer og underviste, indtil han blev professionel. Da han vendte tilbage til Danmark i 1968, genoptog han dette arbejde, nu på Fyn, hvor han boede til sin død.

Referencer

Eksterne henvisninger 
 

Fodboldspillere fra Danmark
Fodboldtrænere fra Danmark
Fodboldspillere fra Esbjerg fB
Personer fra Haderslev
Fodboldspillere fra Greenock Morton F.C.
Andel (energiselskab)

Andel (tidligere under navnet SEAS-NVE) er en dansk energi- og fibernetkoncern. I 2020 skiftede SEAS-NVE navn til Andel og er en reference til selskabets ejerform, andelsselskabet. Andel investerer i løsninger indenfor grøn omstilling og digital ligestilling for at skabe værdi for kunder og andelshavere. Det gør de bl.a. gennem en række datterselskaber i forskellige segmenter inden for energisektoren – herunder Cerius og Radius elnet og Nexel, Watts, Clever, Energi Danmark, Fibia og Andel Energi. Andel er ejet af ca. 400.000 sjællandske andelshavere og har 2,8 millioner kundeforhold fordelt over hele landet.

Selskabet opstod i 2005, da to selskaber blev fusioneret og blev til Danmarks største kundeejede energiselskab. SEAS er en forkortelse for Sydsjællands Elektricitets Aktieselskab (grundlagt 1912), som 1. april 1951 fusionerede med Falsters Højspændingsværk (også grundlagt 1912). NVE betyder Andelsselskabet Nordvestsjællands Elektricitetsværk (grundlagt 1913).

Selskabet har fire lokationer, Svinninge, hvor NVEs oprindelige anlæg fra 1913 er beliggende. De fredede bygninger er tegnet af Ivar Bentsen. NVEs senere arkitekt var Helge Bojsen-Møller. Selskabet har derudover lokationer i Haslev,Ballerup og Virum

Siden stormen i 1999 har SEAS lagt 9.400 km luftledninger i jorden for at forbedre forsyningssikkerheden.

Område 

SEAS-NVE dækker følgende kommuner:
 Egedal Kommune 
 Faxe Kommune
 Guldborgsund Kommune
 Holbæk Kommune
 Kalundborg Kommune
 Lolland Kommune
 Køge Kommune
 Næstved Kommune
 Stevns Kommune
 Odsherred Kommune
 Ringsted Kommune
 Slagelse Kommune
 Solrød Kommune
 Sorø Kommune
 Vordingborg Kommune

Direktion 
 2005-nu: Jesper Hjulmand

Se også 
 SEAS-NVE Elmuseum

Noter

Litteratur 
 Andelsselskabet Nordvestsjællands Elektricitetsværk: 1913 – 20. December – 1938, 1938.
 SEAS 1912-1962, 1962.
 Sydsjællands Elektricitets Aktieselskab: 1912 – 19. December – 1937, 1937.

Eksterne kilder/henvisninger 
 Website

Energiselskaber i Danmark
Etableret i 2005
Kooperativer i Danmark
Fibernetudbydere i Danmark
Crash Nitro Kart

Crash Nitro Kart, udgivet i Japan som  er et racerspil til PlayStation 2, GameCube og Xbox, som blev udgivet i 2003. Det er også blevet lavet til Game Boy Advance og N-Gage, men med nogle ændringer. Det er en indirekte forsættelse til Crash Team Racing og det blev udviklet af Vicarious Visions og udgivet af Universal Interactive.

Historie

Intro 
Hjemme i Crashs hjem, sover Crash. Coco arbejder på hendes bil, og Crunch laver vægtløftning, mens Aku Aku snakker med ham, da et skarpt lys pludselig kommer frem og bortfører dem og hele deres hjem.  Samtidig i Cortex Castle, er Cortex i gang med at udtænke en ny plan for, hvordan han kan besejre bandicooterne. Da han sender dog Tiny ind for at hjælpe N. Gin med hans seneste eksperiment, bliver slottets tårn bortført af det samme lys.

Crash, Coco, Crunch, Cortex, N. Gin, og Tiny går alle sammen ud af deres bygninger, for blot at finde sig selv i en stor arena ude i rummet. Cortex giver med det samme Crash skylden, men et kæmpe holografisk billede af et stort rumvæsens hoved, afbryder ham dog. Rumvæsnet forklarer, at han er Kejser Velo den 27'ende, at han er galaksens hærsker, og at han har hørt om deres evner som racerkørere, desuden mangler hans folk underholdning. Han fører dem til en arena for at race sammen med Nitrous Oxide, Zam og Zem, N. Trance, Polar og Dingodile i hans Galaxy Circuit. Hvis de vinder, får de deres frihed. Hvis de nægter at deltage, vil Jorden blive destrueret. Med denne trussel er begge hold tvunget til at acceptere at køre for Velo, i et håb om at kunne komme hjem igen. Crash Bandicoot Nitro Kart 2 er netop ude på iPhone, og har indtaget top 25 på den danske App Store.

Computerspil fra 2003
Crash Bandicoot
PlayStation 2-spil
GameCube-spil
Xbox-spil
Game Boy Advance-spil
IPhone, iPad og iPod Touch